cyanic-selkie/wikianc huggingface dataset:
Harald Stenerud
Harald Stenerud (født 10. mai 1897 i Moss, død 5. februar 1976 i Bergen) var en norsk friidrettsutøver og en av Norges fremste kastere på slutten av 1920-tallet.
Ndalu de Almeida
Ndalu de Almeida (født 1977) er en forfatter fra Angola som skriver under pseudonymet Ondjaki. Han skriver dikt, barnebøker, noveller, romaner, drama og manuskript til filmer.
Ondjaki studerte sosiologi ved Universitetet i Lisboa, og skrev sin artikkel til avgangseksamenen om den angolanske forfatteren Luandino Vieira. Hans litterære debut kom i 2002 med Novella O Assobiador (The Whistler), som ble fulgt opp med hans memoarer fra barndommen Bom dia camaradas (God morgen, kamerater) som kom ut i 2003. Per 2010 har Almeida utgitt fire romaner, tre novellesamlinger, to diktsamlinger og tre barnebøker. Hans bøker har blitt oversatt til flere språk blant annet fransk, spansk, italiensk, tysk, engelsk, kinesisk og svensk.
Harald Stenerud
Stenerud ble norsk mester i diskos to ganger, i 1928 og 1931, i tillegg tok han to sølv og to bronsemedaljer i NM.
I sleggekast ble han norsk mester hele sju ganger, 1928-1931 og 1933-1935, i tillegg tok han to sølv og en bronse. Han satte norsk rekord i slegge to ganger. Under OL i 1928 fikk han en relativt beskjeden 17.-plass i slegge. Dagen før sitt tidligere nevnte ekstrakast i diskos på 47,20 fikk han full klaff i sleggeringen. Han fikk opp et kast på 50,39 – en forbedring av den norske rekorden på over 3,5 meter. Bare fem kastere i verden kastet lengre enn Stenerud dette året, og hans norske rekord ble stående i 21 år.
Harald Stenerud var bosatt i Bergen og var medlem av TIF Viking. Han var lokomotivfører av yrke.
Premiss (film)
Premisset i en film er det første skrittet man tar når man skal skrive et manuskript. Premisset er som regel én setning som forteller kort hva man ønsker med sin historie.
Gyeryong
Gyeryong (Gyeryong-si) er en by i provinsen Sør-Chungcheong i Sør-Korea.
Carl von Linné den yngre
Carl von Linné den yngre (født 20. januar 1741 i Falun, død 1. november 1783) var en svensk naturforsker. Han var sønn til Carl von Linné og hans kone Sara Elisabeth Moraea. Linné d.y. etterfulgte faren som professor i naturhistorie ved Uppsala universitet.
Premiss (film)
For eksempel har filmen Breaking the Waves premisset «Kjærlighet og tro kan skape mirakler».
Carl von Linné den yngre
Autorforkortelse for Carl von Linné den yngre er L.f., dvs. Linnaeus filius («Linné sønnen»).
Premiss (film)
Premiss er første ledd i prosessen å lage et filmmanuskript.
Misforståelser om premiss
Mange tror at premisset føder en film, men slik er det ikke. Premisset kommer inn i bilde etter ideen.
Litteratur og referanser om premiss:
Utvidet premiss
Etter å ha gjennomgått karakterer og form kan man gå igjennom premisset igjen for å få bedre relasjoner i dramaturgien.
Premisset i Breaking the Waves var: «Kjærlighet og tro kan skape mirakler.». Premisset består derfor av tre deler:
Et velfungerende og aktivt premiss skal beskrive hovedpersonen, hovedkarakteren og hovedkarakterens utvikling, samt hovedkonflikten og dens løsning.
Premiss er med andre ord en miniutgave av historien, og dermed skjelettet til hele filmen. Den er grunnstenen til filmens dramaturgi.
Scottish Professional Football League
Scottish Professional Football League (SPFL) er ligasystemet i skotsk fotball som ble etablert med virkning fra 2013–2014-sesongen. Ligasystemet ble vedtatt i juni 2013 som følge av sammenslåingen av Scottish Premier League og Scottish Football League.
Historie
Scottish Football League startet opp i 1890. Etter at ligaen hadde bestått av én divisjon de tre første sesongene, ble det opprettet en 2. divisjon i 1893. De neste tiårene økte antall lag i begge divisjonene. En 3. divisjon kom til i 1923, men økonomisk krise førte til at den gikk i oppløsning etter knappe tre sesonger. Fra midten av 1970-tallet ble ligaen omorganisert, og den nasjonale ligaen fikk da Premier Division, First Division og Second Division.
I 1998 besluttet Premier Division å skille seg ut fra Scottish Football League, og dannet slik Scottish Premier League. Opprinnelig besto ligaen av 10 lag, men ble utvidet til tolv lag i 2000/01-sesongen. En målsetting ved denne omorganiseringen var å få utnyttet de samlede sponsormidlene bedre. Tidligere ble midlene fra ligasponsoren fordelt blant alle klubbene, også i de lavere divisjonene, men nå forble de i toppligaen ut fra begrunnelsen om at det var de som også aggregerte midlene.
I august 2006 ble det av SPLs leder Lex Gold foreslått at det skulle innføres en SPL 2-liga fra 2008/09-sesongen, men dette ble sterkt omdiskutert og ikke vedtatt.
Som følge av Rangers' problemer og konkurs i 2011-2012-sesongen mobiliserte de øvrige ti klubbene i Skotsk Premier League for å få til endringer og bryte opp Old Firms dominans i turneringen i en forventning om at Rangers ikke vil kunne komme tilbake til tidligere styrke. Blant annet ønsket de å endre bestemmelsene om hva som skal til for å få til endringer. Celtic kalte det «skuffende og respektløst» at det ble avholdt møter uten at de og Rangers var invitert, og tok i stede til orde for at SPL heller burde utvides til 14 lag, noe som ville være en fordel for de svakere lagene, både sportslig og økononmisk.
I november 2012 foreslo klubbene i Scottish Football League et nytt spillesystem, hvor Scottish Premier League ble utvidet til 16 lag, og alle lagene spiller mot hverandre hjemme/borte, tilsammen 30 kamper, i stedet for dagens spillesystem. Nivået under skulle da bestå av to divisjoner, kalt Championship og First Division med henholdsvis 10 og 16 klubber. Fra SPLs side må forslaget ha støtte fra 11 av 12 klubber for å bli vedtatt. I januar 2013 kom klubbene i skotsk fotball i stedet fram til et nytt alternativ for de 42 lagene i Scottish Premier League og Scottish Football League med tre divisjoner, med 12 lag i de to øverste og 18 lag i den nederste (mot dagens 12-10-10-10). Dette forslaget ble til slutt vedtatt i juni 2013 og innført allerede fra sesongen 2013-2014.
Organisasjonsform
SPFL er organisert og driftet som et aksjeselskap og er eid av de 42 medlemsklubbene med hver sin aksje med en stemme hver i saker som angår regelendringer og kontraktsforhold. Klubbene velger et styre på seks personer som er ansvarlig for den daglige driften og ansetter daglig leder, med tittelen Chief Executive (administrerende direktør).
Struktur
Ligaen ble bygget opp med fire divisjoner, med 12 lag i den øverste og 10 lag i de tre øvrige. 24. juli 2013 ble navnene for de fire SPFL-divisjonene kunngjort - Scottish Premiership, Scottish Championship, Scottish League One and Scottish League Two.
Vinner av Scottish Premiership er skotsk seriemester og representerer landet i Mesterligaen. For de tre nederste divisjonene, rykker vinneren direkte opp. For de tre øverste divisjonene, rykker lag nr. 12 rykker direkte ned, mens lag nr. 11 spiller kvalifisering mot lag nr. 2-4 i den underliggende divisjonen. For den nederste divisjonen er det ikke nedrykk.
En pingles dagbok
En pingles dagbok (originaltittel: Diary of a Wimpy Kid) er en humoristisk barnebokserie skrevet og illustrert av amerikaneren Jeff Kinney. Den startet som tegneseriestriper på Internett og fikk bokform i 2007. Serien er utgitt på 43 språk, deriblant på norsk. Boken har hatt svært stort salg.
Bokserien handler om «pinglen» Greg Heffley, vennene hans og de håpløse foreldrene. Greg drømmer om å bli berømt. Han blir fulgt fra barndommen til puberteten begynner med festing, kviser, jenter og opprør. Greg har en storebror som heter Rodrick, Rodrick er en frekk tenåring som spiller i et band.
Norske oversettelser
De norske oversettelsene er utgitt av Gyldendal forlag. Bøker som er utgitt på norsk i serien:
Zhang Lei (fekter)
Zhang Lei (født 23. mars 1979 i Nanjing) er en kinesisk, profesjonell fekter, som fekter i klassen florett. Hun representerte Kina under Sommer-OL 2008 i Beijing, der hun ble slått ut i andre runde.
Gastroøsofageal refluks
Gastroøsofageal refluks (også kalt refluks til spiserøret) er en svakhet i lukkefunksjonen mellom magesekken og spiserøret slik at surt mageinnhold kommer opp fra magesekken til spiserøret. Av og til sees dette samtidig med mellomgulvsbrokk, hiatushernie, som innebærer at øvre del av magesekken glir opp igjennom åpningen i mellomgulvet. Da ser det ut som en poseaktig utvidelse av nederste del av spiserøret, der det kan legge seg matrester, tabletter eller magesyre.
Når den sure magesyren kommer opp i spiserøret og eventuelt opp i munnen ved sure oppstøt, kan det dannes etseskader på slimhinnen i spiserøret som kalles spiserørsbetennelse / øsofagitt.
Det sure mageinnholdet kan også gi en spesiell etsing i tannemaljen. Slik etsing i tannemaljen sees også ved bulimi, spiseforstyrrelser med oppkast, og kan være årsak til første varsel til helsepersonell om pasient med slike problemer.
Sidereus Nuncius
Sidereus Nuncius er en kort avhandling publisert på nylatin av Galileo Galilei i mars 1610. Dette var den første vitenskapelige avhandlingen basert på observasjoner gjort gjennom et teleskop og inneholder resultatene fra Galileos tidlige observasjoner av månen, stjernene og Jupiters måner.
Gastroøsofageal refluks
Tegn og symptomer hos barn
Tilstanden kan være vanskelig å oppdage hos spedbarn og barn. Symptomene kan være annerledes enn hos voksne. Vanlige symptomer hos barn er listet opp nedenfor. Barn med gastroøsofageal refluks kan ha bare ett av disse symptomene eller mange av dem:
Gulping etter mating er helt vanlig hos de fleste spedbarn. De spiser godt og legger på seg, og har ingen andre symptomer. Det anslås at opptil 35% av alle barn i USA har problemer med refluks de første månedene, men de fleste vokser det av seg innen de er 1 år. Ettersom barnet blir eldre, blir vanligvis lukkefunksjonen mellom magesekken og spiserøret gradvis bedre. Ofte går refluks over når barnet kan sitte opp eller stå. Men noen barn vokser ikke av seg problemet.
Det er vanlig at problemer med refluks øker merkbart i forbindelse med episoder i utviklingsforløpet, for eksempel når barnet slutter å die, framvekst av tenner eller virussykdom.
Noen barn med refluks kaster ikke opp i det hele tatt. Dette kan forverre problemet fordi det sure mageinnholdet går opp spiserøret og ned igjen, og dermed bidrar to ganger til etseskader og smerte.
Det er en vanlig misforståelse at alle barn med refluks har problemer med å legge på seg. Graden av refluks varierer, og blant barn med vedvarende refluks har omtrent 60% problemer med å legge på seg. Ved kraftig overvekt vil fettvev i bukhulen øke trykket i buken og bidra til tilstanden. En stressete livssituasjon og eventuelt uregelmessige måltider vil forverre tilstanden.
Sannsynligheten for gastroøsofageal refluks er større hvis andre i familien også har det.
Undersøkelse/utredning
Siden tilstanden gir smerter i brystet er det viktig å utelukke hjertesykdom ved å måle blodtrykk, puls, undersøke hjertefunksjon ved å utelukke vann i lungene, hevelse i bena, hudfarge og lytte etter hjerteklaffefeil. EKG kan være aktuelt.
Gastroskopi er en undersøkelse som ofte gjøres på sykehus eller poliklinikk eller hos spesialist i indremedisin. En bøyelig fiberoptisk "slange" føres gjennom munnen, ned i spiserør, mavesekk og tolvfingertarm. Slimhinnen blir inspisert hele veien og det kan fastslåes om det er etseskader, sår eller ondartede forandringer. Det er mulig å ta vevsprøver til undersøkelse med mikroskop.
Vanlig undersøkelse av spedbarn er med en sonde som føres gjennom nesa og ned i spiserøret, for å måle pH (surhetsgrad) i ett døgn (24 timer). Røntgen benyttes for å plassere sonden i riktig dybde. pH logges elektronisk, og etterpå kan man lese av på pH-kurven lengden og graden av såkalte "anfall", altså at surt mageinnhold kommer opp i spiserøret. I måleperioden har barnet loggeenheten som en liten "ryggsekk". Det kan være lurt å sikre apparatet men et "kosesjal" for å hindre at "ryggsekken" glir ned av de små skuldrene.
Benito Rigoni
Benito Rigoni (født 11. april 1936 i Asiago, død 23. desember 2021) var en italiensk bobkjører som deltok i de olympiske vinterleker 1964 i Innsbruck.
Rigoni vant en olympisk bronsemedalje i bobsleigh under Vinter-OL 1964 i Innsbruck. Han var med på det italienske laget som kom på tredjeplass bak Canada og Østerrike. De andre på laget var Eugenio Monti, Sergio Siorpaes og Gildo Siorpaes.
Katharine Graham
Katharine Meyer Graham (født 16. juni 1917 i New York City i USA, død 17. juli 2001 i Boise i Idaho) var utgiver og styreleder for den amerikanske avisen The Washington Post i mer enn 20 år. Hun tilhørte eierfamilien og var sjefredaktør i den tiden avisen som ledende medium dekket den såkalte Watergate-skandalen, noe som til slutt ledet fram til at president Richard Nixon anså seg tvunget til å gå av. Hun fikk stor suksess med sine memoarer Personal History og fikk Pulitzerprisen for boken i 1998.
I 2002 ble hun innvotert i National Women's Hall of Fame.
Sergio Siorpaes
Sergio Siorpaes (født 20. juli 1934) er en italiensk bobkjører som deltok i de olympiske vinterleker 1964 i Innsbruck.
Siorpaes vant to olympiske bronsemedaljer i bobsleigh under Vinter-OL 1964 i Innsbruck. Han var med på de italienske lagene som kom på tredjeplass i både toer- og firerbob. I toerbob sammen med Eugenio Monti og de andre på firerboben var Eugenio Monti, Benito Rigoni og Gildo Siorpaes.
Han ble verdensmester fem ganger, tre i toerbob og to i firerbob. Han vant toerbob i 1961 i Lake Placid, 1963 Innsbruck og 1966 i Cortina d'Ampezzo. Han ble verdensmester i firerbob 1960 i Cortina d'Ampezzo og 1961 i Lake Placid.
Jan Procházka
Jan Procházka (født 11. september 1984 i Praha) er en tsjekkisk orienteringsløper som konkurrerer for den finske orienteringsklubben Kalevan Rasti. Han løper for det tsjekkiske landslaget og er verdensmester i stafett.
Karriere
Procházka har gjennom flere sesonger vært en del av den internasjonale orienteringseliten. Han slet likevel lenge med å oppnå de helt store resultatene i VM. 7.-plassen fra sprinten på hjemmebane i tsjekkiske Olomouc er stadig hans beste individuelle VM-plassering.
Insurgent (film)
Insurgent er en amerikansk science-fiction-film fra 2015. Filmen er regissert av Robert Schwentke, og har Shailene Woodley, Theo James og Kate Winslet i hovedrollene.
Om filmen
Insurgent er basert på romanen med samme navn av Veronica Roth, og er den andre filmen av fire i Divergent-serien, etter Divergent (2014). To oppfølgere, Allegiant: Part 1 og Allegiant: Part 2 kommer hhv. i 2016 og 2017.
Filmen hadde premiere i Norge 20. mars 2015.
Handling
Mens Tris og Four blir jaget av Jeanine Matthews, må de finne ut hva Abnegation ga sine liv for å beskytte. Valgene Tris har gjort hittil innhenter henne mens hun prøver å beskytte de hun bryr seg om og samtidig gjennomgå tilsynelatende umulige utfordringer for å finne ut sannheten om fortiden og etterhvert også verdens fremtid.
Star Trek Into Darkness
Star Trek er en amerikansk sci-fi-film fra 2013. Filmen er regissert av J.J. Abrams, skrevet av Alex Kurtzman, Damon Lindelof og Roberto Orci, og har Chris Pine, Zachary Quinto og Benedict Cumberbatch i noen av hovedrollene.
Om filmen
Filmen er en oppfølger til Star Trek (2009), og hadde norsk premiere 10. mai 2013.
Handling
Enterprises-mannskapet er tilbake på jorden, der de finner ut at en tilsynelatende ustoppelig kraft har angrepet Stjerneflåten og alt den står for. Kaptein Kirk (Chris Pine) må lede mannskapet sitt i jakten på den ansvarlige for å stoppe masseødeleggelse, og de blir en del av et sjakkspill på liv og død. På veien blir kjærlighet testet, vennskap ødelagt og offer blir gjort for den eneste familien Kirk har igjen; mannskapet sitt.
O.J. – ute på prøve
O.J. – ute på prøve er en norsk humorserie med Otto Jespersen som gikk på NRK i 1994. Dette er den første av fire TV-serier med O.J. og introduserte flere av Jespersens mest kjente karakterer, deriblant «kriminalinspektør Wirrum» og «Friskusen». Serien inneholdt mye svart humor.
Programmet hadde mellom 600 000 og 700 000 seere.
Inger Merete Hobbelstad
Inger Merete Hobbelstad (født 19. november 1980 ) er en norsk journalist og skribent fra Hokksund. Hun arbeidet i mange år frilans som kulturjournalist og teater- og filmanmelder i Dagbladet. Høsten 2014 fikk hun fast jobb som kommentator i avisa.
Inger Merete Hobbelstad bidro som 14-åring med hele avslutningskapitlet i barnetimeboka. Hun har mastergrad i litteraturvitenskap med en oppgave om Homers Iliaden. Under filmfestivalen i Haugesund 2012 mottok hun Hestenes-prisen «for å skrive innsiktsfulle anmeldelser og kommentarer preget av godt begrunnede vurderinger og med stor integritet». Samme år var hun bidragsyter til boka Norske klassikere – Bøker, filmer, musikk, radio og TV fra 1945 til i dag. Høsten 2016 ga Hobbelstad ut sin essaysamling Å leve med Shakespeare, på Tiden forlag. I 2019 kom boka Årene med Elisabeth.
I 2018 ble hun tildelt Riksmålsforbundets pris Gullpennen.
Kirschau
Kirschau (oversorbisk: Korzym) er en bydel i bykommunen Schirgiswalde-Kirschau i Landkreis Bautzen i den sørøstlige delen av Fristaten Sachsen. Frem til 1. januar 2011 var Kirschau også en selvstendig kommune, og en del av forvaltningsfellesskapet Schirgiswalde.
Inger Merete Hobbelstad
Hun begynte som kulturkommentator i NRK i 2022.
Kirschau
Kirschau var en del av Kreis Bautzen (1952–1990), Landkreis Bautzen (1990–1994) og Landkreis Bautzen (1994–2008), før den i 2008 ble en del av den nåværende Landkreis Bautzen.
Gildo Siorpaes
Gildo Siorpaes (født 12. januar 1938 i Cortina d'Ampezzo) var en italiensk bobkjører som deltok i de olympiske vinterleker 1964 i Innsbruck.
Siorpaes vant en olympisk bronsemedalje i bobsleigh under Vinter-OL 1964 i Innsbruck. Han var med på det italienske laget som kom på tredjeplass bak Canada og Østerrike. De andre på laget var Eugenio Monti, Sergio Siorpaes og Benito Rigoni.
May Morris
May Morris (født 25. mars 1863 i Bexley i London, død 17. oktober 1938 i Kelmscott Manor i Oxfordshire; dåpsnavn Mary Morris) var en engelsk kunsthåndverker og formgiver. Hun var den yngste datteren til den pre-rafaelittiske kunstneren og formgiveren William Morris og kunstnermodellen Jane Burden Morris.
Liv og virke
Som ung pike satt May Morris ofte modell for flere av pre-rafaelittene, blant annet Dante Gabriel Rossetti og faren William Morris.
May Morris var en innflytelsesrik broderer og formgiver, skjønt hennes bidrag blir ofte overskygget av hennes fars, en ruvende skikkelse innenfor den engelsk kunsthåndverkstradisjonen «Arts and Crafts». May lærte brodering fra sin mor og sin tante Bessie Burden som begge var blitt opplært av William Morris. Morris har fått æren for gjenopplivingen av friformbrodering i en stil som kan bli karakterisert som kunstbrodering. Kunstbrodering framhevet frihåndssying og delikat nyansering i silketråd, og ble ment for å oppmuntre til at broderen kunne uttrykke seg kunstnerisk, og da i skarp kontrast til såkalt Berlin-ullarbeid i skarpe farger og «male-ved-nummer»-estetikken som hadde dominert det mest av hjemmebrodering på midten av 1800-tallet.
Hennes søster Jane Morris fulgte samme spor som May, men det var May som i 1885 tok over ledelsen av firmaet Morris & Co.s broderiavdeling da hun fortsatt var i begynnelsen av 20-årene. Grunnen var at Jenny led av en seriøs form for epilepsi som i tider gjorde henne til invalid, og tvang henne til å tilbringe tid på institusjoner. Faren William var spesielt svak for Jenny og mange av hans mest vare og kjærlige brev var skrevet til henne.
May Morris var også en aktivist for sosialismen sammen med sin far på 1880- og 1890-tallet. Ved århundreskiftet var hun lærer i brodering ved Central School of Arts & Crafts i London (i dag Royal School of Needlework) og ved Birminghams Municipal School of Art. Hun ble en ledende skikkelse innenfor den hovedsakelig mannsdominerte Arts and Crafts-bevegelsen.
The Collected Works of William Morris, som besto av 24 bind, var redigert av henne og utgiveren, og hvor hun hadde skrevet introduksjonen. Verket kom ut i årene 1910–1915 og inneholdt mange forklarende detaljer fra Morris’ karriere og om hans familieliv. Hun fikk også bygget to hus som ble bygget i den stil som hennes far hadde rendyrket. Disse står fortsatt i landsbyen Kelmscott i Cotswolds i England.
Folk i farta
Folk i farta er et norsk reise- og portrettprogram med Alex Rosén som gikk på NRK1 i 2001, 2009 og 2011. I dette programmet reiser Rosén rundt om i verden for å møte en rekke personer med norske aner som har gjort karriere i utlandet. Programmet har et humoristisk preg og er laget i «Road Movie»-stil.
2001-sesongen ble produsert av Dropout Productions for NRK.
Lorentzens uttalelser
Det vakte en viss oppsikt da Erling Lorentzen i første episode av 2001-sesongen uttalte at «Indianerne er ikke interessert i å arbeide». Lorentzen hevdet videre i programmet at han «er helt uskyldig i utryddingen av regnskogen». Indianerhøvdinger i Espirito Santo-området sørøst i Brasil, som Alex også intervjuet, hevdet imidlertid noe annet. – «Lorentzen sto for fellingen av denne regnskogen», fortalte en 64 år gammel høvding i landsbyen Pau Brasil. En annen høvding hevdet at Lorentzens folk kom med grove trusler mot familien hans.
Programmet med pornostjernen Gabor
Enda større kontrovers skapte Roséns intervju med pornostjernen Sasha Gabor. Episoden skulle sendes 15. februar 2001, men ble stoppet av NRK med begrunnelsen at Alex Rosén var for lite journalistisk kritisk mot pornobransjen. «Det er faktisk ikke pornoscener som er problemet her», uttalte Hans-Tore Bjerkaas. «Det er mer den formen Alex Rosén står for som blir for lite kritisk. Dette er en kynisk og råtten bransje, og etter vårt syn blir det problematisk når han i sin væremåte enten nærmest identifiserer seg med intervjuobjektene eller er veldig begeistret for dem». De mest grensesprengende og kontroversielle scenene ble også kuttet ut på veien mot det ferdige programmet, uttalte underholdningssjef Tordis Aavatsmark. Prosjektleder for 2001-sesongen, Charlo Halvorsen, uttrykte sterk uenighet i avgjørelsen til sine sjefer. En måned senere ble det imidlertid bestemt at programmet allikevel skulle sendes, og den 15. mars ble episoden sendt like etter midnatt med forord av Charlo Halvorsen.
Intervjuobjekter
{| cellpadding="2" cellspacing="2" border="0" style="width: 100%;"
Eric Barth
Eric Barth (født 6. september 1986) er en bryter fra Narvik. Eric startet sin karriere allerede som seksåring, og innehar syv andreplasser og tre tredjeplasser i NM i bryting. I 2012 deltok han i TV-serien Norges beste fighter på Viasat 4.
Barbados’ herrelandslag i fotball
Barbados' herrelandslag i fotball representerer Barbados i internasjonal fotball. Landslaget var for første gang med i kvalifiseringen til VM i 1978, der de vant og tapte mot. I omkampen vant Trinidad og Tobago. Deretter var Barbados ute av VM-kvalifisering fram til VM i 1994. I 1992 var de med på Det karibiske mesterskapet og kom på andreplass i sin gruppe bak. I neste karibiske mesterskap havnet de igjen på andreplass, nå med to seire og tap for. I 1994 vant de sin gruppe, men endte på tredjeplass i finalegruppen. Siden etablerte Barbados seg som et middelmådig lag i Karibien.
The Secret of the Submarine
The Secret of the Submarine er en amerikansk stumfilm-føljetong fra 1915, regissert av George L. Sargent. Føljetongen består av 15 filmer som alle er antatt tapt.
Handling
Dr. Ralph Burke, en vitenskapsmann og oppfinner, perfeksjonerer et apparat som kan gjøre at undervannsfarkoster kan forbli under vann på ubestemt tid - uten å behøve å komme til overflaten for å skaffe nytt oksygen. Oppdagelsen er perfeksjonert ferdig ved åpningen av historien, og har blitt tilbudt amerikanske myndigheter. Løytnant Jarvis Hope. i United States Navy, får i oppgave å være vitne til en praktisk demonstrasjon av den nye oppfinnelsen. Hope møter også en gammel kjenning, Hook Barnacle, hvis liv han en gang reddet.
Hook hadde tidligere fått høyre hånd revet av på grunn av en hai, og ble deretter erstattet med en jern-krok. Hook og Burkes datter Cleo blir snart veldig interesserte i hverandre. Men Hook snakker for mye, og det går ikke særlig lang tid før resten av bygda vet årsaken til løytnant Hopes besøk. Blant dem som får vite om dette er Sextus, en russer, og Satsuma, en japaner.
Issuu
issuu er en gratis digital publiseringsplattform for ukeblader, kataloger, tidsskrift, porteføljer og lignende.
Rune Arstein
Rune Arstein (født 21. august 1968 i Målselv) er en norsk politimann og politiker (H).
Han har gått Befalsskolen for Infanteriet i Nord-Norge og Politihøgskolen. I 1994 ble han lensmannsbetjent i Nærøy lensmannsdistrikt, og i 2013 lensmann i Bindal i Nord-Trøndelag politidistrikt. I 2018 ble Bindal underlagt Nærøy og Vikna lensmannskontor, tilhørende Trøndelag politidistrikt. Arstein har ledet Politiets Fellesforbund i Nord-Trøndelag.
Arstein har vært medlem av Nærøy kommunestyre siden 2007 og varaordfører siden 2015. Da Steinar Aspli fikk permisjon fra ordførervervet i oktober 2019, rykket Rune Arstein opp til ordfører i Nærøy kommune ut året. Den 1. januar 2020 ble Nærøy slått sammen med Vikna til den nye Nærøysund kommune.
Arstein har vært styreleder i Kolvereid Idrettslag.
Nonsan
Nonsan (Nonsan-si) er en by i provinsen Sør-Chungcheong i Sør-Korea.
Peaky Blinders
Peaky Blinders var en kriminell gategjeng fra Birmingham. Deres storhetstid var på slutten av 1800-tallet og starten av 1900-tallet.
Regnbuen
Regnbuen, også kalt Buen, var en restaurant med eget orkester og dansegulv i Klingenberggata 4 i Oslo som var i drift fra 1938 til 1983.
Peaky Blinders
Om Peaky Blinders var én gategjeng eller simpelthen et lokalt navn for ungdomskriminalitet er omdiskutert. Ifølge Eric Moonman ble gategjenger i Birmingham bestående av ungdommer kalt Peaky Blinders eller Sloggers.
Regnbuen
Restaurant Røde Mølle hadde ligget på samme plassering tidligere, men ble revet under saneringen av Piperviken, Regnbuen videreførte tradisjonen til Røde Mølle og tivoli-strøket, og var Oslos største danseetablissement med plass til 700 gjester.
Stedet har hatt flere eiere, deriblant Ragnar Fredriksen. Stedet var også over en viss tid eid og drevet av Hans Telle (1903–70), far til teaterinstruktør Catrine Telle, som også åpnet Restaurant Telle i umiddelbar tilknytning.
Kilen kapell
Kilen kapell er en langkirke fra 1958 i Kviteseid kommune, Vestfold og Telemark fylke.
Regnbuen
Orkestere
Regnbuen ble kjent for sine jazzorkester. Første kapellmester var Kristian Hauger. Orkesteret ble etablert før lokalene var ferdig bygget, og dro i mellomtiden på en reklameturné for restauranten rundt om i landet. Da Regnbuen åpnet i 1938 var orkesteret på plass.
Huang Jialing
Huang Jialing (født 3. august 1982 i Guangzhou) er en kinesisk, profesjonell fekter, som fekter i klassen florett. Hun representerte Kina under Sommer-OL 2008 i Beijing, der hun ble slått ut i første runde i lagkonkurransen.
Kilen kapell
Byggverket er i tre og har 88 plasser.
Kongos herrelandslag i fotball
Kongos herrelandslag i fotball kan vise til:
Regnbuen
Orkestere
Musikerne fungerte også som NRKs radioorkester, med sendinger fra dansesalen. Orkesteret hadde 10 faste programmer i måneden. Øyvind Bergh, som senere skulle etablere kringkastingsorkesteret, var også fast i orkesteret.
Guttorm Frølich var kapellmester da restauranten gjenåpnet etter krigen, og Karl Westby kom etter ham som kapellmester fra 1946 til 1956. Per Müller var fast vokalist ved restauranten fra 1959-65.
NRK fortsatte i noen år etter krigen å sende radio direkte fra Regnbuen. Da en halv time dansemusikk med Guttorm Frølichs orkester i 1947, og fra 1948 til 1950 med Karl Westbys orkester. Norgesmesterskapet i amatørdans ble avholdt her i 1947. Åse Wentzel kom fra sitt virke ved Hotel Viking og var fast vokalist 1965-73. Den 11. mai 1960 gjestet Marlene Dietrich.
Senere bruk av lokalene
Etter nedleggelsen av Regnbuen, ble lokalet den 17. august 1983 gjort om til den mer ungdommelige restauranten Casablanca. Samtidig ble nærliggende Gamle Tellefanten om til Rick's, og Telle nattklubb til Blue Moon. Casablanca ble drevet frem til den ble totalskadet av brann i 1986.
Because of the Times
Because of the Times er Kings of Leons tredje album, utgitt av plateselskapet HandMeDown 30. mars 2007 i Irland/Australia, 21. april 2007 i Storbritannia og 3. april 2007 i USA. Albumet mottok stort sett positive anmeldelser og har kommet på flere Top-10 lister for «Årets album».
Albumet ble bandets første album som kom på 1.-plass på albumlistene i Storbritannia og i Irland.
Regnbuen
Senere bruk av lokalene
Vinmonopolet hadde sin flaggskipforretning i lokalene 1988–99, som skulle legge fundamentet for utviklingen av de moderne polutsalgene. Senere har det lokalet huset Expert-butikk, McDonalds og Raadhuset Bar.
Because of the Times
Albumet
NME offentliggjorde at bandet var i gang med et nytt album i mars 2006. Vokalisten Caleb Followill sa, «''These songs are so much bigger, this band is so much better. There was a growth that people thought they heard on 'Aha Shake Heartbreak' from 'Youth And Young Manhood', but there's no comparison this time out. I think it's pretty evident when people hear it.''»
(«Disse sangene er så mye større, dette bandet er blitt så mye bedre. Det har vært en utvikling som folk trodde de hørte på alt fra 'Aha Shake Heartbreak' til 'Youth And Young Manhood', men hittil har det ikke kunnet sammenlignes med noe. Jeg tror det er ganske åpenbart når folk hører det.» )
Tittelen viser til store gudstjenester holdt av UPC-forkynnere i Alexandria i Louisiana som brødrene ofte var på. Dessuten har vokalisten Caleb Followill fortalt at tittelen kommer fra ordtaket at «if an album does well it's 'because of the times' or if it bombs, it's 'because of the times'.» («Hvis et album gjør det bra, er det ' på grunn av tidene' eller hvis det bombes, er det ' på grunn av tidene'.»)
Overraskende nok har albumet ennå ikke blitt utgitt i vinyl. Imidlertid dukket det opp i rød vinyl i begrenset utgave to måneder etter utgivelsen, men var kun tilgjengelig innenfor USA. Den første singelen, «On Call», ble først tilgjengelig på iTunes 6. februar 2007. Senere ble det utgitt av detaljhandlere den 26. mars 2007, hvor den kom på 18.-plass på UK Singles Chart. Den andre singelen fra albumet ble «Fans» og ble utgitt 9. juli 2007. Denne singelen inkluderer b-versjonen av «Woo Hoo». Den tredje singelen, «Charmer», ble utgitt 29. oktober. Den fjerde singelen var «My Party».
Albumet debuterte på 25.-plass på Billboard 200 i USA, og solgte omkring 42 000 utgaver i løpet av den første uka.
Den kom på 6.-plass i NMEs kåring av årets album for 2007.
Fra utgivelsen og frem til 20. desember 2007 solgte albumet over 362 000 utgaver i Storbritannia.
Sporliste
Alle sangene er skrevet av Kings of Leon.
Tanvir Dar
Tanvir Ahmad Dar (født 4. juni 1947 i Amritsar, død 12. februar 1998) var en pakistansk landhockeyspiller som deltok i de olympiske leker 1968 Mexico by. Dar ble olympisk mester i landhockey under Sommer-OL 1968 i Mexico by. Han var med på det pakistanske laget som vant landhockeyturneringen. Pakistan vant semifinalen med 1-0 over Vest-Tyskland og i finalen slo de Australia med 2-1. Dar spilte åtte kamper og scoret seks mål i turneringen.
Tony Nash
Anthony James Dillon «Tony» Nash (født 18. mars 1936, død 17. mars 2022) var en britisk bobkjører som deltok i de olympiske vinterleker 1964 i Innsbruck og 1968 i Grenoble.
Nash ble olympisk mester i bobsleigh under Vinter-OL 1964 i Innsbruck. Han vant toerbob sammen med Robin Dixon foran to italienske lag.
Nash ble verdensmester i toerbob i 1965 i St. Moritz.
Eksterne lenker
\
Wilhelm Wilhelmsen (1937–2020)
Morten Wilhelm Wilhelmsen (født 8. juni 1937 i Oslo, død 22. februar 2020 ) var en norsk skipsreder. I 1978 overtok han sammen med sine tre søsken rederiet Wilh. Wilhelmsen etter faren Tom Wilhelmsen, og de tilhørte fjerde generasjon eiere av bedriften.
Bakgrunn
Wilhelm Wilhelmsen var sønn av skipsreder Tom Wilhelmsen (1911–78) og billedhugger Valborg Cecilie Dedekam (1914–2010). Farfaren var skipsreder Wilhelm Wilhelmsen (1872–1955), igjen sønn av Wilhelm Wilhelmsen (1839–1910), som i 1861 startet rederiet Wilh. Wilhelmsen. Wilhelm Wilhelmsen tok examen artium i 1955 og bestod så eksamen ved Oslo handelsgymnasium, før han begynte å arbeide innen skipsfart.
Karriere
Wilhelmsen markerte seg som en sterk forsvarer av privat eierskap, motstander av at staten deltok som eier og styrer av bedrifter. «Staten er en elendig eier» uttalte han i intervju ved Aftenposten juni 1994, i et generelt utsagn om statlig engasjement i banker, forsikringsselskap og petroleumsvirksomhet. Som styreleder i Saga Petroleum trakk han seg i juni 1999 i protest mot «nasjonalisering av Norges eneste private oljeselskap». Han var først viseformann i styret, men overtok som styreleder i mai 1993.
Kong Harald V utnevnte i 2007 Wilhelmsen til ridder av 1. klasse av St. Olavs Orden «for samfunnsnyttig virke».
I forbindelse med en dugnad på Foynlandsbrua i 2012 der han deltok, ble det nevnt at finansbladet Kapital hadde beregnet hans formue til drøyt fire milliarder kroner.
I 2020 skrev Dagens Næringsliv om et familieopprør mot Wilhelmsens styring av familieselskapet Tallyman som kontrollerer Wilh. Wilhelmsen. I en nekrolog av Christen Sveaas fremgikk det at Wilhelmsen tok sitt eget liv.
Navan
Navan (irsk: An Uaimh, «Grotten») er administrasjonsbyen i grevskapet Meath i Irland. Den ligger ved hovedveien N3 og elvene Blackwater og Boyne, rundt 50 km nordvest for Dublin. Ved folketellingen i 2002 var byen den niende største og den raskest voksende byen i landet. Siden tellingen i 1996 hadde befolkningstallet vokst med hele 51,6%. Ved folketellingen i 2016 hadde byen en befolkning på 30 173 innbyggere.
Det katolske bispedømmet Meath hadde tidligere sete i Navan, men det ble siden flyttet til Mullingar i grevskapet Westmeath. Europas største bly- og sinkgruve, Tara Mines, ligger utenfor Navan. Nær byen finner man Brú na Bóinne med neolittiske monumenter, Tara, Skryne, Slane, Kells og Trim.
Tradisjonelt har teppeproduduksjon vært en viktig industri i Navan, og møbelindustrien har også stått sterkt. Begge er i nedgangstider, og mange selskaper har flyttet produksjonen til lavkostland. Allikevel har den økonomiske framgangen som ble kalt for «den keltiske tiger» ført til betydelig vekst, ikke minst på grunn av at det bare er rundt fem mil til Dublin slik at mange pendlere har slått seg ned der.
Navn og historie
Varianter av Navan hadde vært i bruk siden normanniske tider. Det antas å komme fra irske an Uamhain i betydningen «grotte/underjordisk», en variant av dets mer vanlige irske navn an Uaimh. I 1922, da den irske fristaten ble grunnlagt, ble en Uaimh adoptert som byens eneste offisielle navn. Imidlertid klarte det ikke å få popularitet på irsk og i 1971 ble navnet tilbakeført til Navan på engelsk.
Den normanniske invasjonen på 1100-tallet endret landskapet og den sosiale organisasjonen for alltid i Irland. Navan er en normannisk opprettelse: Hugh de Lacy, som ble opphøyd til lord av Meath i 1172, tildelte det føydale baroniet Navan til en av sine riddere, Jocelyn de Angulo, som bygde en festning her og rundt denne utviklet byen seg.
Byen ser aldri ut til å ha hatt stor betydning som festning. Det var imidlertid et kjent handels- og markedssenter fra 1600-tallet og utover. Bymurene falt gradvis i forfall, og ble bare reparert for å hindre inntrengere.
Innenfor bymurene besto Navan av tre gater. Disse var Trimgate Street, Watergate St. og Ludlow St. (som en gang ble kalt Dublingate St.). Orienteringen til de tre opprinnelige gatene er fortsatt fra middelalderen, men bygningene stammer fra viktoriansk og edvardiansk periode. Byens postkontor på Trimgate Street-kontoret ble bygget i 1908 på stedet for et tidligere postkontor. I 1990 ble postkontoret flyttet til Kennedy Road. Byggingen av et nytt kjøpesenter reorienterte byens sentrum. Det som en gang var postkontoret ble ombygd til byens første McDonald's-restaurant.
Kommunikasjon
Det var tidligere passasjertog mellom Clonsilla og Navan, men denne ble lagt ned i 1963. Det store antallet pendlere må derfor bruke bil eller buss, og selv om N3 gir rask forbindelse til hovedstaden er det ønsker om å få opprettet en ny passasjerlinje
Linjen som går gjennom byen brukes fremdeles av Iarnród Éireann til godstrafikk.
Kjente innbyggere
Blant kjente personer fra Navan finner man Francis Beaufort, kjent for vindskalaen, skuespilleren Pierce Brosnan som bodde der i barndommen, TV-personligheten Hector Ó hEochagáin og komikerne Dylan Moran og Tommy Tiernan.
Eliteserien i håndball for kvinner 2013/14
Eliteserien i håndball for kvinner 2013/14 er det øverste nivået i norsk kvinnehåndball sesongen 2013-14. Ligaen startet 4. september 2013 og avsluttet den 23. mars 2014.
FK Kuban Krasnodar
FK Kuban (russisk: Футбольный клуб Кубань) er en russisk fotballklubb som kommer fra byen Krasnodar (tidligere Jekaterinodar). Utenfor Russland kalles den ofte Kuban Krasnodar. Klubben ble stiftet i 1928 og har Dan Petrescu som trener. Klubbens hjemmebane er Kuban Stadion som tar 32 000 tilskuere. Den spilte i russisk toppdivisjon i 2007 og 2009. I 2010-sesongen spiller klubben på nest høyeste nivå.
Tubbetjernet
Tubbetjernet eller Tubbetjerne er et tjern/lite vann på Golsfjellet. Tjernet ligger langs fylkesvei 51 like sør for Klanten flyplass. Området brukes som turterreng både sommer og vinter og har spredt bebyggelse av hytter.
Tubbetjernet er et vårmarksområde der horndykker, enkeltbekkasin, grønnstilk, buskskvett, gulerle og sivspurv hekker.
Yifeng
Yifeng (kinesisk: 宜丰县; pinyin:  Yífēng Xiàn) er et fylke i provinsen Jiangxi i Folkerepublikken Kina. Det ligger i byprefekturet Yichun.
Befolkningen var på 263,563 innbyggere i 1999.
Et forsvar for kvinnens rettigheter
Et forsvar for kvinnens rettigheter, originaltittel A Vindication of the Rights of Woman: with Strictures on Political and Moral Subjects (1792), skrevet av Mary Wollstonecraft er en av de tidligste bøker med en feministisk filosofi. I boken argumenterer Wollstonecraft mot de pedagogiske og politiske teoretikerne som mente utdanning var lite passende for kvinner. Hun argumenterte at kvinner burde ha en utdanning passende til deres stilling i samfunnet, en stilling hun mente var sentral for nasjonen. Kvinner utdannet barn og kvinner kunne være menns «kamerater», mer enn bare hustruer. I stedet for å se på kvinner som pynt eller eiendom som kunne byttes bort ved giftemål hevdet Wollstonecraft at kvinner er mennesker med de samme grunnleggende rettigheter som menn.
Wollstonecraft ble påvirket til å skrive boken etter Charles-Maurice de Talleyrand i 1791 la frem en rapport om kvinners utdannelse for den franske nasjonalforsamlingen. I rapporten hevdet han at kvinner bare burde få opplæring i hushold. Wollstonecraft brukte sine kommentarer på denne spesielle hendelsen til å reise et generelt angrep på ulike krav og muligheter for de to kjønn, og kritiserte menn for å oppmuntre kvinner til å fordype seg i sitt følelsesliv. Et forsvar for kvinnens rettigheter ble skrevet i en hast for å påvirke en offentlig debatt, Wollstonecrafts plan var å skrive en mer utdypende andre del, men hun døde før hun nådde å fullføre det.
Time kommunes kulturpris
Time kommunes kulturpris (ofte kalt Timeglaset) er en kulturpris som Time kommune. Prisen deles ut årlig til en person eller organisasjon som har lagt ned et verdifullt arbeid innen kultursektoren i Time kommune. Kulturprisen består av et krystallglass som kunstneren Herborg Kverneland har tegnet.
Samtidig med kulturprisen deler kommunen vanligvis ut kulturstipend, hederspris, innsatspokal og byggeskikkpris.
Movetron
Movetron er et finsk dance/pop-band startet i 1994. Bandet har gitt ut fire album, hvor de to første solgte til gull. Bandet ble oppløst i 2000 men kom i sammen igjen i 2008 og deltok blant annet i den finske finalen til Eurovision Song Contest 2008.
Li Na (fekter)
Li Na (født 9. mars 1981 fra Dandong i provinsen Liaoning i Folkerepublikken Kina) er en kinesisk, profesjonell fekter som fekter i klassen kårde. Hun representerte Kina under Sommer-OL 2008 i Beijing, der hun ble nummer 4. Hun har også bronse fra lagkonkurransen i 2000.
Shanggao
Shanggao (kinesisk: 上高县; pinyin:  Shànggāo Xiàn) er et fylke i provinsen Jiangxi i Folkerepublikken Kina. Det ligger i byprefekturet Yichun.
I 1999 hadde fylket 331,082 innbyggere.
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Historie
I mars-april 1941 stod det et større slag mellom japanske og nasjonalistiske kinesiske styrker i Shanggao. Kineserne gikk seirende ut av kampene, som stod på i ti dager.
Leroy Wallace
Leroy «Horsemouth» Wallace er en jamaicansk reggaetrommeslager. Han har opptrådt på trommer for en rekke reggaestorheter fra Jamaica og har vært med på en rekke album, han har hovedsakelig spilt med Burning Spear, Gregory Isaacs, Bunny Wailer, Augustus Pablo, The Gladiators, The Groundation, Prince Far I, Ijahman Levi og Inner Circle.
«Horsemouth» er med som trommeslager på en rekke klassiske og kjente rootsreggaealbum som Burning Spears Marcus Garvey (1976), Social Living (1978) og ' (1977), Bunny Wailers Protest (1977), ' (1979) og  (1983) og The Gladiators Sweet So Till (1979). I 1978 spilte «Horsemouth» inn både spillefilmen Rockers og sitt eget studioalbum, plata  som hittil også er hans eneste studioalbum som soloartist. Albumet ble spilt inn hos Harry J Studio i Kingston på Jamaica Og er i rootsreggae-stil med ypperlig trommespill.
Leroy «Horsemouth» Wallace spilte hovedrollen i spillefilmen Rockers fra 1978. Filmen er en kultfilm for rastafarianere og reggaeelskere. «Horsemouth» spiller seg selv, og filmen handler om at «Horsemouth» og hans «brethrens» (brødre), deriblant «Horsemouths» gode venn saksofonisten Richard «Dirty Harry» Hall, skal finne igjen «Horsemouths» motorsykkel som er blitt stjålet. Filmen skildrer ghettoen i Kingston og reggaemusikkens liv på Jamaica. Fattigdommen, brutaliteten og reggaemusikkens fredelige budskap. Under filmen opptrer «Horsemouth» med blant andre Jacob Miller og Gregory Isaacs. Det dukker opp en rekke kjente reggaemusikere stort sett gjennom hele filmen.
Utover 1980-tallet prøvde «Horsemouth» seg som discjockey i kjent jamaicansk dub-stil. Han spilte inn flere singler med produsenten Lee «Scratch» Perry, blant annet låta «Herb Vendor» (1983). «Horsemouth» er en velkjent rastaman og rastafari er hans budskap. Dette presiserer han i den jamaicanske spillefilmen Rockers og på studioalbumet hans.
The Secret Orchard
The Secret Orchard er en amerikansk stumfilm fra 1915, regissert av Frank Reicher.
Handling
Kvinnen som bor der heter Cora May, og barnet hennes datter Diane er fire år gammel. Diane vokste deretter opp ved et kloster. Men hun forlot området når hun var nitten år gammel, for å tilbringe en ferie hjemme hos en venn ved kysten - ved Narbonne. I mellomtiden hadde Cora May, Dianes mor, dødd. Cora hadde aldri sett datteren sin etter den dagen hun etterlot den unge datteren ved klosteret.
Lyskarakter
Lyskarakter eller fyrkarakter er lysprofilen til et fyr, en bøye eller et annet lysende sjømerke. Karakteren har en bestemt måte å lyse på; enten kontinuerlig eller med en bestemt blinksekvens og kan bestå av én eller flere farger. Lyskarakteren er en form for kjennemerke, slik at om flere lys observeres samtidig, skal de enkelt kunne skjelnes fra hverandre. Den illustreres og beskrives på sjøkart og i fyrlister slik at sjøfolk kan bruke observasjon av lyskarakterer til å fastslå hvor de befinner seg, og om farvannet er trygt.
Internasjonalt gjelder det standardiseringer for lyskarakteristikkene, farger på lyset og ellers tekniske forhold angående lysmerker. Dermed skal det være mulig for navigatører på skip å kunne seile i ukjente farvann nattestid. Bruken av fyrlykter må likevel alltid brukes sammen med sjøkart (eller lokalkunnskap).
Lyskarakterer
Lyskarakterene vil si hvordan lyset blinker, formørkes eller lyser kontinuerlig. Dette gjøres for å kunne kjenne igjen de forskjellige lysmerkene fra hverandre.
Forkortelser for de internasjonale beskrivelsene
Lyskarakterer og egenskaper kan beskrives i prosa, som for eksempel «Blinkende hvitt lys hvert tredje sekund» eller «Fast lys med to formørkelser hver 5. sekund». Lister over lys og sjøkart bruker imidlertid forkortelser. Notasjonen for forkortelsen er litt forskjellig fra en fyrliste til en annen, med punktumer lagt til eller fjernet, men vanligvis følges et mønster som ligner på det følgende (se tabellen nedenfor for illustrerte eksempler):
Et eksempel på en komplett beskrivelse av lyskarakter er «Oc (3) W 10s 15m 10M». Dette indikerer at lyset inneholder en gruppe med okkulterende lys der en gruppe på tre formørkelser gjentas hvert 10. sekund. Videre er lyset hvitt, lyshøyden er 15 meter over høyvann og er synlig fra 10 nmi unna.
Fast lys
Et fast lys med forkortelsen «F» er et kontinuerlig og jevnt lys.
Blinkende lys
Et blinkende lys er et rytmisk lys der den totale varigheten av lyset i hver periode er klart kortere enn den totale varigheten av mørket. Videre er alle lysglimt av lik varighet. Det er mest brukt for enkeltblinkende lys, som bare gir enkle lysblink som gjentas med jevne mellomrom; da benyttes forkortelsen «Fl». Det kan også brukes sammen med en gruppe av blink som gjentas regelmessig, da med forkortelser som «Fl. (2)», som står for to blink i hver gruppe. En annen mulighet er en sammensatt gruppe, der suksessive grupper i perioden har forskjellig antall blink, for eksempel «Fl. (2 + 1)», som angir en gruppe på to blink, etterfulgt av ett blink.
Egne kategorier blinkende lys har kortere blink og opphold enn ellers - 50-60 blink i minuttet og mer. Se nedenfor.
En annet variant er såkalt langt lysblink, som er lengre enn to sekunder. Slikt lys har forkortelsen «L.Fl.» (fra engelsk «Long Flash»).